CELEX: 32009R0601
Language: hu
Date: 2009-07-09 00:00:00
Title: A Tanács 601/2009 rendelete ( 2009. július 9. ) az Oszáma bin Ládennel, az Al-Qaida hálózattal és a Tálibánnal összeköttetésben álló egyes személyekkel és szervezetekkel szemben meghatározott szigorító intézkedések bevezetéséről szóló 881/2002/EK tanácsi rendelet 109. alkalommal történő módosításáról

10.7.2009   
            
            
               HU
            
            
               Az Európai Unió Hivatalos Lapja
            
            
               L 179/54
            
         
      A TANÁCS 601/2009 RENDELETE
   
   (2009. július 9.)
   az Oszáma bin Ládennel, az Al-Qaida hálózattal és a Tálibánnal összeköttetésben álló egyes személyekkel és szervezetekkel szemben meghatározott szigorító intézkedések bevezetéséről szóló 881/2002/EK tanácsi rendelet 109. alkalommal történő módosításáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az Oszáma bin Ládennel, az Al-Qaida hálózattal és a Tálibánnal összeköttetésben álló egyes személyekkel és szervezetekkel szemben meghatározott szigorító intézkedések bevezetéséről, valamint az egyes termékek és szolgáltatások Afganisztánba történő kivitelének tilalmáról, a repülési tilalom megerősítéséről és az afganisztáni Tálibánt illető pénzkészletek és egyéb pénzügyi források befagyasztásáról szóló, 467/2001/EK tanácsi rendelet hatályon kívül helyezéséről szóló, 2002. május 27-i 881/2002/EK tanácsi rendeletre (1) és különösen annak 7. cikke (1) bekezdésének első francia bekezdésére,
   mivel:
   
               (1)
            
            
               A 881/2002/EK rendelet I. melléklete felsorolja azon személyeket, csoportokat és szervezeteket, akik vagy amelyek pénzkészleteit és gazdasági forrásait a fenti rendelet alapján befagyasztják.
            
         
               (2)
            
            
               Az ENSZ Biztonsági Tanácsának szankciós bizottsága 2009. június 29-én úgy határozott, hogy módosítja az azon természetes és jogi személyekre, csoportokra és szervezetekre vonatkozó felsorolást, amelyekre a pénzkészletek és gazdasági források befagyasztása vonatkozik, és három természetes személlyel kiegészíti a felsorolást, tekintettel az e személyek Al-Qaidával fenntartott összeköttetéséről szóló információkra. A szankciós bizottság megindokolta a felsorolást érintő határozatát.
            
         
               (3)
            
            
               Az I. mellékletet ennek megfelelően módosítani kell.
            
         
               (4)
            
            
               E rendelet intézkedései hatékonyságának biztosítása érdekében a rendeletnek azonnal hatályba kell lépnie.
            
         
               (5)
            
            
               Amennyiben az ENSZ felsorolás tartalmazza az érintett természetes személyek címét, a Bizottság tájékoztatja az érintett személyeket az e rendelet alapjául szolgáló tényekről, lehetőséget nyújt számukra, hogy ezekre észrevételeket tegyenek, valamint az észrevételek és a rendelkezésre álló lehetséges további információk ismeretében felülvizsgálja e rendeletet. Mivel az ENSZ felsorolása ebben az esetben nem tartalmazza néhány érintett természetes személy jelenlegi címét, közleményt kell közzétenni a Hivatalos Lapban, hogy az érintett személyek kapcsolatba léphessenek a Bizottsággal, valamint hogy a Bizottság tájékoztathassa az érintett természetes személyeket az e rendelet alapjául szolgáló tényekről,
            
         ELFOGADTA EZT A RENDELETET:
   1. cikk
   A 881/2002/EK rendelet I. melléklete az e rendelet mellékletében megállapítottak szerint módosul.
   2. cikk
   Ez a rendelet az Európai Unió Hivatalos Lapjában való közzétételének napján lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2009. július 9-én.
      
         
            a Bizottság részéről
         
         Eneko LANDÁBURU
         
         
            külkapcsolatokért felelős főigazgató
         
      
   
   
      (1)  HL L 139., 2002.5.29., 9. o.
   
      MELLÉKLET
      A 881/2002/EK rendelet I. melléklete a következőképpen módosul:
      A „Természetes személyek” pont a következő bejegyzésekkel egészül ki:
      
                  1.
               
               
                  Arif Qasmani (alias (a) Muhammad Arif Qasmani, (b) Muhammad ‘Arif Qasmani, (c) Mohammad Arif Qasmani, (d) Arif Umer, (e) Qasmani Baba, (f) Memon Baba, (g) Baba Ji). Cím: House Number 136, KDA Scheme No. 1, Tipu Sultan Road, Karachi, Pakistan. Születési idő: Körülbelül 1944. Születési hely: Pakisztán. Állampolgárság: pakisztáni. Egyéb információ: 2009 júniusa óta őrizetben tartják. A 2a. cikk (4) bekezdésének b) pontjában meghatározott megjelölés időpontja: 2009.6.29.
               
            
                  2.
               
               
                  Mohammed Yahya Mujahid (alias Mohammad Yahya Aziz). Születési idő: 1961. március 12. Születési hely: Lahore, Punjab tartomány, Pakisztán. Állampolgárság: pakisztáni. Nemzeti személyazonosító száma: 35404-1577309-9 (pakisztáni nemzeti személyazonosító szám). Egyéb információ: 2009 júniusa óta őrizetben tartják. A 2a. cikk (4) bekezdésének b) pontjában meghatározott megjelölés időpontja: 2009.6.29.
               
            
                  3.
               
               
                  Fazeel-A-Tul Shaykh Abu Mohammed Ameen Al-Peshawari (alias (a) Shaykh Aminullah, (b) Sheik Aminullah, (c) Abu Mohammad Aminullah Peshawari, (d) Abu Mohammad Amin Bishawri, (e) Abu Mohammad Shaykh Aminullah Al-Bishauri, (f) Shaykh Abu Mohammed Ameen al-Peshawari, (g) Shaykh Aminullah Al-Peshawari). Cím: Ganj District, Peshawar, Pakistan. Születési idő: (a) körülbelül 1967, (b) körülbelül 1961, (c) körülbelül 1973. Születési hely: Konar tartomány, Afganisztán. Egyéb információ: 2009 júniusa óta őrizetben tartják. A 2a. cikk (4) bekezdésének b) pontjában meghatározott megjelölés időpontja: 2009.6.29.